1 priedas
TECHNINĖ SPECIFIKACIJA
SISTEMA NUOTOLINEI PACIENTŲ SVEIKATOS RODIKLIŲ STEBĖSENAI IR PRIEŽIŪRAI
VšĮ Šiaulių centro poliklinika (toliau – Poliklinika) vykdydama projektą Nr. 09-023-P-0003 „Sveikatos centrų veiklos modelio diegimas Šiaulių miesto savivaldybėje“, finansuojamą iš ES lėšų, siekia įsigyti sistemą nuotolinei pacientų sveikatos rodiklių stebėsenai ir priežiūrai (toliau – Sistema): mobiliąją aplikaciją ir platformą (web aplikaciją, analitikos aplikaciją), skirtą nuotolinei pacientų stebėsenai ir priežiūrai vykdyti.
Sistema skirta poliligotų pacientų nuotolinei stebėsenai ir priežiūrai. Ji sujungia pacientus, gydytojus, slaugytojus ir kitus sveikatos priežiūros specialistus į vieną bendrą informacinę sistemą. Sistemoje renkami duomenys per išmanųjį telefoną ir sveikatos stebėjimo prietaisus – išmaniąsias apyrankes, kraujospūdžio matuoklius, gliukozės matuoklius, išmaniąsias svarstykles ir kitus įrenginius. Duomenys apdorojami, struktūrizuojami ir pateikiami medicinos personalui per internetinę sąsają.
Sutarties trukmė – 36 mėnesiai. Stebimų pacientų skaičius ne mažiau 25 per pusmetį.
Sistemos veiklų aprašymas pateikiamas žemiau esančioje lentelėje.

1 lentelė
	Eil. Nr.
	Veiklos pavadinimas
	Veiklos aprašymas
	Pastabos dėl techninės specifikacijos reikalavimų

	1.
	Pacientų registracija
	Įvedami kontaktiniai duomenys: vardas, pavardė, asmens kodas; medicininė informacija apie pacientą; galimybė pridėti failus pdf, jpg, png ir kt. formatais. Registracijos metu turi būti galimybė priskirti jį prižiūrinčius sveikatos priežiūros specialistus. Po registracijos sukuriama paciento kortelė, paciento profilis mobiliai aplikacijai bei pacientui elektroniniu paštu išsiunčiami prisijungimo duomenys.
	

	2.
	Pacientų administravimas
	Sveikatos priežiūros specialistas turi galimybę sukurti individualų sveikatos priežiūros planą, nustatyti siektinus tikslus. Pacientui į mobilią aplikaciją išsiunčiamos individualios užduotys: nustatytu laiku siunčiami pranešimai/priminimai matuotis kraujospūdį, svorį ir kitus parametrus, žymėti vaistų vartojimą, vykdyti fizinę veiklą, pildyti klausimynus ir atlikti kitas užduotis.
	

	3.
	Komunikacija
	Sveikatos priežiūros specialistas gali susirašinėti su pacientu, konsultuoti sveikatos priežiūros klausimais, teikti klausimus ir užduotis pacientui. Vidinės komunikacijos tarp sveikatos priežiūros specialistų galimybė (žinučių rašymas apie pacientą sistemoje).
	

	4.
	Nuotolinis sveikatos rodiklių stebėjimas
	Sistemoje paciento sveikatos stebėsena vykdoma nuotoliniu būdu, vykdant komunikaciją su pacientu, stebint pacientui priskirtų užduočių vykdymą bei analizuojant išmaniųjų sveikatos stebėjimo prietaisų perduotus duomenis sistemoje. Būtini automatiniai įspėjimai apie sveikatos rodiklių nukrypimus nuo individualizuotame plane nustatytų normų.
	

	5.
	Išmaniųjų sveikatos stebėjimo prietaisų valdymas
	Išmaniųjų sveikatos stebėjimo prietaisų priskyrimas pacientams, jų būklės stebėjimas sistemoje. Prietaisų grąžinimo, priežiūros ir pakeitimo valdymas. Duomenų kokybės stebėjimas (ar prietaisas siunčia duomenis reguliariai).  
	

	6.
	Paciento istorija  
	Matomi pakeitimai, komunikacija, dokumentai, veiksmai ir kita informacija.
	

	7.
	Paieška ir filtravimas
	Galimybė ieškoti ir filtruoti pacientus pagal: asmens kodą, vardą/pavardę, sveikos priežiūros specialistą.
	

	8.
	Vizitų valdymas
	Galimybė peržiūrėti suplanuotus vizitus, redaguoti vizitus, priskirti pacientą prie vizito, vizitų skaičiavimai ir analizė.
	

	9.
	Duomenų analizė
	Galimybė atlikti duomenų analizę pagal analizuojamus rodiklius, pritaikant reikiamus analizės metodus ir periodiškumą.
	

	10.
	Pacientų ir darbuotojų administravimas
	Pacientų, gydytojų, slaugytojų ir kitų sveikatos priežiūros specialistų paskyrų valdymas. Vaidmenimis pagrįsta  prieigos kontrolė, kuri leidžia užtikrinti saugų duomenų tvarkymą.
	



REIKALAVIMAI SISTEMOS FUNKCIONALUMAMS
2 lentelė
	Eil. Nr.
	Funkcija
	Reikalavimai
	Pastabos dėl techninės specifikacijos reikalavimų

	1.
	Mobili aplikacija pacientui
	Skirta pacientui vykdyti individualų sveikatos priežiūros planą bei komunikacijai su sveikatos priežiūros specialistais. Pacientas gali atlikti šiuos veiksmus: peržiūrėti plano tikslus ir užduotis; stebėti išmaniųjų sveikatos stebėjimo prietaisų rodiklius; komunikuoti su sveikatos priežiūros specialistais; peržiūrėti sveikatos priežiūros specialisto siųstą informaciją.
„Leidžiami lygiaverčiai įgyvendinimo tipai: „native“ (iOS/Android) arba „mobile web“/PWA, jei užtikrinamas identiškas funkcionalumas.
	

	2.
	Platforma:
	

	2.1.
	Web aplikacija, kurią sudaro
	Paciento sveikatos modulis, kuris skirtas su sveikatos priežiūra susijusiai informacijai valdyti (peržiūrėti paciento sveikatos rodiklius, peržiūrėti ir valdyti: paciento medicininę informaciją, pacientui paskirtas užduotis, registruoti naujus. 
Sveikatos priežiūros specialistų modulis skirtas sveikatos priežiūros specialistų informacijai ir darbui valdyti: peržiūrėti sveikatos priežiūros specialistui priskirtas užduotis ir jas valdyti, peržiūrėti priskirtus pacientus ir jų informaciją. 
Duomenų valdymo modulis, kuris skirtas nuotoliniu būdu stebėti pacientų individualių sveikatos priežiūros planų vykdymą, peržiūrėti paciento sveikatos rodiklių grafikus (dienos, savaitės, mėnesio ar nurodyto laikotarpio), analizuoti ir vertinti paciento sveikatos rodiklius, informuoti sveikatos priežiūros specialistus apie paciento sveikatos rodiklių pasikeitimus siunčiant pranešimus/formuojant užduotis.
Komunikavimo modulis, kuris skirtas organizuoti ir valdyti pacientų ir sveikatos priežiūros specialistų komunikaciją (organizuoti susirašinėjimus tarp sveikatos priežiūros specialistų, teikti informaciją pacientui).
Vartotojų paskyrų ir parametrų modulis skirtas vartotojų paskyrų kūrimui ir valdymui (sukurti ir valdyti pacientų, sveikatos priežiūros specialistų paskyras, priskirti sveikatos stebėjimo prietaisus pacientams, priskirti sveikatos priežiūros specialistus pacientams).
	

	2.2.
	Analitikos aplikacija, kurią sudaro
	Duomenų analitikos įrankiai, kurių paskirtis yra paciento sveikatos rodiklių duomenis apdoroti intelektinėmis priemonėmis ir pateikti nuotoliniam stebėsenos moduliui.
Nuotolinis stebėsenos modulis skirtas stebėti ir vertinti paciento sveikatos rodiklius vertinant istorinius ir gaunamus realiu laiku duomenis, apdorojant juos analitikos įrankiu. Šio modulio tikslas stebėsenos duomenis pateikti į Web aplikaciją.
	




TECHNINIAI REIKALAVIMAI SISTEMAI
3 lentelė
	Eil. Nr.
	Techninis reikalavimas
	Reikalavimo aprašymas
	Pastabos dėl techninės specifikacijos reikalavimų

	1.
	Duomenų perdavimas
	Duomenys iš išmaniųjų sveikatos stebėjimo prietaisų turi būti perduodami į Sistemą saugiu automatizuotu būdu, užtikrinant nepertraukiamą srautą ar suplanuotą sinchronizaciją. Leistini lygiaverčiai mechanizmai: REST API (pull), webhook/push, MQ/streaming sprendimai arba hibridinis. Visi duomenys perduodami užšifruotu HTTPS/TLS protokolu, naudojant unikalius prieigos raktus ir (ar) pasirašytas užklausas vientisumui ir autentifikacijai užtikrinti. 
	

	2.
	Duomenų apdorojimas ir saugojimas
	Duomenys saugomi tik sertifikuotuose serveriuose, esančiuose Europos Sąjungoje. Sistema turi palaikyti atsarginių kopijų, versijavimo ir auditavimo žurnalų mechanizmus, užtikrinančius veiksmų atsekamumą ir duomenų vientisumą. Prieiga prie sistemos tik su rolėmis paremta kontrole. Pacientų duomenys neperduodami trečiosioms šalims be teisinio pagrindo ar rašytinio įstaigos sutikimo.
	

	3.
	Sisteminių pranešimų galimybė
	Sistemoje turi būti automatiškai formuojami sisteminiai pranešimai apie naujai priskirtus pacientus, apie paciento sveikatos rodiklių pasikeitimus. Automatiškai aktyvuojamas užduočių siuntimo pacientui mechanizmas, automatiškai siunčiami priminimai pacientui apie užduočių vykdymą. Turi būti pateikiami paaiškinamieji, įspėjamieji pranešimai, informuojantys apie tolimesnius veiksmus.
	

	4.
	Klausimyno atsakymų pateikimas
	Sistemoje turi būti užtikrinta, kad visuose klausimynų duomenų įvedimo laukuose vartotojas galėtų pasirinkti reikšmes iš sąrašo, išskyrus tuos atvejus, kai įvedimo laukas skirtas atsakymui pateikti laisvu tekstu, skaitine išraiška ar data.
	

	5.
	Sistemų suderinamumas
	Sistema turi būti suderinama su e. sveikatos duomenų valdymo sistema (ESPBI IS).
	



BENDRIEJI REIKALAVIMAI
4 lentelė
	Eil. Nr.
	Reikalavimas
	Reikalavimo aprašymas
	Pastabos dėl techninės specifikacijos reikalavimų

	1.
	Dokumentacija ir mokymai
	Sistemos naudotojo vadovas (pdf ir online), techninė dokumentacija (API, duomenų struktūros, konfiguracijos), medicinos personalo mokymai (online ir gyvai jei reikia), vaizdo instrukcijos (jei reikia).
	

	2.
	Sistemos palaikymas
	Palaikymo paslaugos apima sistemos kritinių sutrikimų šalinimą bei Poliklinikos atsakingų asmenų konsultavimą sutarties vykdymo laikotarpiu. Tiekėjas turi vykdyti Poliklinikos atsakingų asmenų konsultavimą sistemos veikimo, naudojimo bei tobulinimo klausimais. Konsultacijos turi būti teikiamos telefonu, el. paštu ar atvykus į Polikliniką. Sistemos ar jos dalies visišku neveikimu laikoma situacija, kai sistemos naudotojai dėl iš tiekėjo įsigytos sistemos trūkumų visiškai nebegali naudotis sistema ar jos dalimi. Tiekėjas sistemos ar jos dalies visiško neveikimo atveju turės užtikrinti veikimo atstatymą per ne ilgesnį nei 48 val. laikotarpį. Tiekėjas turi parengti prieinamas Poliklinikai tinkamas informavimo apie sistemos sutrikimus, jų registravimo ir taisymo veiksmų būseną priemones.
	



